open-index/open-wikipedia-markdown huggingface dataset:
Vegas Pro

Το **Vegas Pro** είναι ένα λογισμικό μη-γραμμικής επεξεργασίας βίντεο (NLE, Non-Linear Editor) που δημοσιεύθηκε αρχικά από την Sonic Foundry, στη συνέχεια από την SONY Creative Software, και σήμερα από την MAGIX Software GmbH.

Αρχικά αναπτύχθηκε ως ένα πρόγραμμα επεξεργασίας ήχου, και τελικά εξελίχθηκε σε έναν NLE (Non-Linear Editor) για βίντεο και ήχο.

Από την έκδοση 2.0, το Vegas διαθέτει πολυκάναλo βίντεο και ήχο σε πραγματικό χρόνο, μοντάζ σε απεριόριστες διαδρομές, ανάλυση ανεξάρτητη από το βίντεο της πηγής, πολύπλοκα εφφέ και εργαλεία σύνθεσης, υποστήριξη ήχου 24-bit/192 KHz VST και DirectX, υποστήριξη εφφέ από plug-in, και μίξη ήχου Dolby Digital surround.

Μέχρι την έκδοση 10 το Vegas Pro τρέχει σε Windows 7, Windows 8 και Windows 10. Στην έκδοση 11 έπεσε η υποστήριξη για τα Windows XP.

Η έκδοση 12 είναι 64-bit.

Στην έκδοση 13, έπεσε η υποστήριξη σε Windows Vista.

Στις 24 Μαΐου 2016 η SONY ανακοίνωσε ότι πούλησε το Vegas, καθώς και το περισσότερο από το "Δημιουργικό Λογισμικό" της (SCS, SONY Creative Software) στην εταιρεία MAGIX, η οποία θα συνεχίσει την υποστήριξη και την ανάπτυξη του λογισμικού.

## Παραπομπές

Κατηγορία:Λογισμικό επεξεργασίας βίντεο
Στέφανος των Αψβούργων

Ο **Στέφανος**, γερμ. Stefan (15 Αυγούστου 1932 - 12 Νοεμβρίου 1998) από τον Οίκο των Αψβούργων-Λωρραίνης ήταν τιτουλάριος αρχιδούκας της Αυστρίας και πρίγκιπας της Τοσκάνης.

## Βιογραφία
Γεννήθηκε στο Μέντλινκ της Κάτω Αυστρίας και ήταν ο πρωτότοκος γιος του Αντωνίου αρχιδούκα της Αυστρίας-Τοσκάνης και της Ιλεάνας των Χοεντσόλερν-Ζίγκμαρινγκεν, κόρης του Φερδινάνδου της Ρουμανίας. 

Έζησε τα πρώτα έτη του στο κάστρο Ζόννμπερκ της Αυστρίας. Το 1942 μετακινήθηκε με τα αδέλφια του στη Ρουμανία, όπου οι γονείς του έμειναν στο κάστρο Μπραν, στο Μπρασόβ. Το 1947 οι κομμουνιστές εκθρόνισαν τον Μιχαήλ της Ρουμανίας (ανιψιό της Ιλεάνας) και η οικογένεια του Στεφάνου μετακόμισε στην Ελβετία, μετά στην Αργεντινή και τέλος στις ΗΠΑ. Πολιτογραφήθηκε πολίτης των ΗΠΑ και αποφοίτησε από τη Προπαρασκευαστική Σχολή Μάλβερν του ΜΙΤ. Ίδρυσε ένα τμήμα ανώτερες σπουδές στη Τζένεραλ Μότορς στο Ντιτρόιτ του Μίτσιγκαν. 

Απεβίωσε στο Μπράιτον του Μίτσιγκαν το 1998 σε ηλικία 66 ετών και τάφηκε στον Αγ. Βεγκέσλαο στο Σούττονς Μπέι του Μίτσιγκαν.

## Οικογένεια
Νυμφεύτηκε το 1954 τη Μέρυ Τζέρριν Σόπερ, κόρη του Τσαρλς Β. Σόπερ και είχε τέκνα:
* Χριστόφορος γενν. 1957 νυμφεύτηκε πρώτα την Ελισάβετ-Άννα Ποπεντζόυ-Μπλανσέτ, έπειτα την Αικατερίνη Ρίπλευ και τέλος την Τερέζα Μάρρευ. Έχει τέκνα:
** Σαυγκάν-Ζενεβιέβ γενν. 1987 (από τον 1ο γάμο).
** Στέφανος-Χριστόφορος γενν. 1990 (από τον 1ο γάμο).
** Μαρία-Αντωνία γενν. 1997 (από τον 2ο γάμο).
* Ιλεάνα γενν. 1958, παντρεύτηκε τον Ντέιβιντ Σνύντερ.
* Πέτρος γενν. 1959, νυμφεύτηκε πρώτα τη Σάρι Σουζάν Ράιντ (γενν. 1969) και μετά τη Λάουρεν Ανν Κλαους γενν. 1959.
* Κωνσταντία γενν. 1960, παντρεύτηκε πρώτα τον Μαρκ Λη Μάθεσον και έπειτα τον Μιχαήλ Ντέιλ Μπέιν.
* Αντώνιος γενν. 1964, νυμφεύτηκε την Άσλεϋ Μπυρντ Κάρελλ.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Σέπτιμα Πουανσέτ Κλαρκ

**Η Σέπτιμα Πουανσέτ Κλαρκ** (3 Μαΐου 1898 &#x2013; 15 Δεκεμβρίου 1987) ήταν μια Αμερικανή παιδαγωγός και ακτιβίστρια υπέρ των πολιτικών δικαιωμάτων. Η Κλαρκ ανέπτυξε εκπαιδευτικά εργαστήρια σχετικά με τον αλφαβητισμό και την ιθαγένεια που έπαιξαν σημαντικό ρόλο στην προώθηση για τα δικαιώματα ψήφου και τα αστικά δικαιώματα των αφροαμερικανών στο Κίνημα για τα Πολιτικά Δικαιώματα. Η Σέπτιμα Κλαρκ συνήθως υποτιμούνταν από άντρες ακτιβιστές του Νότου. Έγινε γνωστή ως "Βασίλισσα μητέρα" ή "Γιαγιά" του Κίνημα των Πολιτικών Δικαιωμάτων στις Ηνωμένες Πολιτείες.Ο Martin Luther King, Jr. συνήθως αναφερόταν στην Κλαρκ ως "Η Μητέρα του Κινήματος". Το επιχείρημα της Κλαρκ για τη θέση της στο Κίνημα για τα Πολιτικά Δικαιώματα ήταν "η γνώση θα μπορούσε να ενδυναμώσει περιθωριοποιημένες ομάδες, με τρόπους που η επίσημη νομική ισότητα δεν μπορεί."

## Υποσημειώσεις

## Εξωτερικοί σύνδεσμοι
* The Septima Poinsette Clark Foundation
* Βιογραφία  για την Αφρικανική Αμερικανική Ιστορία της Νότιας Καρολίνα online
* Botsch, Carol Sears. Septima Poinsette Κλαρκ Πανεπιστήμιο της Νότιας Καρολίνα. 3 Αυγούστου 2000.
* Προφορικές συνεντεύξεις Ιστορίας με την Σέπτιμα Πουανσέτ Κλαρκ http://docsouth.unc.edu/sohp/G-0016/menu.html, http://docsouth.unc.edu/sohp/G-0017/menu.html από Προφορικές Ιστορίες από τον Αμερικανικό Νότο
* SisterMentors.com 
* Κίνημα Για Τα Πολιτικά Δικαιώματα Των Βετεράνων
* Septima P. Clark Papers στο Ερευνητικό Κέντρο Avery για την Αφρικανική Αμερικανική Ιστορία και τον Πολιτισμό
* "Septima Κλαρκ," Ένα Άτομο, Μία Ψήφος
* Φωτογραφίες Septima Poinsette Κλαρκ από το UC Santa Cruz Ψηφιακή Βιβλιοθήκη 

Κατηγορία:Αμερικανοί εκπαιδευτικοί
Κατηγορία:Αμερικανοί ακτιβιστές
Δομίνικος των Αψβούργων

Ο **Δομίνικος**, γερμ. Dominic (γενν. 4 Ιουλίου 1937) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας και πρίγκιπας της Τοσκάνης.

## Βιογραφία
Γεννήθηκε στο κάστρο Ζόννεμπερκ, στο Χόλλαμπρυνν της Αυστρίας και ήταν ο δευτερότοκος γιος του Αντωνίου αρχιδούκα της Αυστρίας-Τοσκάνης και της Ιλεάνας των Χόεντσολερν-Ζίγκμαρινγκεν, κόρης του Φερινάνδου της Ρουμανίας. Πέρασε τα πρώτα έτη του στο Ζόννμπερκ. Το 1942 οι γονείς του μετακινήθηκαν στη Ρουμανία, όπου έζησαν στο κάστρο Μπραν, στο Μπρασόβ. Όταν οι κομμουνιστές το 1947 εκθρόνισαν τον εξάδελφό του Μιχαήλ της Ρουμανίας εξόρισαν και την οικογένεια τού Δομίνικου, που βρήκε καταφύγιο στην Ελβετία, μετά στην Αργεντινή και τέλος στις ΗΠΑ. 

### Προσωπική ζωή
Το 1956 ο Φράνκο στην Ισπανία επέλεξε τον Χουάν Κάρλος για διάδοχό του, αλλά οι Καρλιστές πρότειναν τον Δομίνικο (ήταν 4ος απόγονος του Κάρλο-Μαρία κόμη της Μολίνα), πρόταση που δεν αποδέχθηκε. Επέστρεψε στην Αυστρία το 1961, το 1976 μετέβη στην Καραϊβική, μετά στην Ιταλία και τελος στις ΗΠΑ, όπου πολιτογραφήθηκε και νυμφεύτηκε.

Το 2012 ο Γερουσιαστής Ινάκι Ανασαγκάστι των Βάσκων του πρότεινε να ιδρύσουν μία Καταλανική-Βασκική-Ναβαρρική μοναρχία με τον Δομίνικο ως βασιλιά. Το 2006 του επεστράφη το κάστρο Μπραν στην Τρανσυλβανία, που είχαν κατασχέσει οι κομμουνιστές το 1948. Γνωστό ως κάστρο του Δράκουλα, είναι ο πρώτος τουριστικός προορισμός στη Ρουμανία και μία από τις 10 ακριβότερες ιδιοκτησίες στον κόσμο.

### Επαγγελματική ζωή
Ο Δομίνικος αποφοίτησε από τη Σχολή Σχεδίασης του Ρόουντ Άιλαντ με πτυχίο BFA στη Βιομηχανική Σχεδίαση. Το 1962 έφτιαξε τη δική του Εταιρεία Σχεδίασης στην Αυστρία. Το 1969 ίδρυσε το Τμήμα Σχεδιασμού προϊόντων στην Εταιρεία Ζέμπεριτ (μετέπειτα Κοντινένταλ).

Το 1974-78 ο Οργανισμός Βιομηχανικού Σχεδιασμού και η Παγκόσμια Τράπεζα τον περιέλαβαν στους ειδήμονες για μικρομεσαίες βιομηχανίες. Ήταν καθηγητής Τέχνης στη Σχολή Πήστινκ  στην Αυστρία (1974-75) και στο Ινστιτούτο Τεχνολογίας της Δομινικανικής Δημοκρατίας. 

Το 1976 ίδρυσε εργαστήριο εκτύπωσης σε μετάξι στην Αντίγκουα των Δυτικών Ινδιών. Κατόπιν αιτήματος του Υπουργού Παιδείας, έφτιαξε τμήματα Χειροτεχνίας και Καλών Τεχνών.

Τώρα έχει αποσυρθεί στη Ν. Υόρκη, παρακολουθώντας το κάστρο Μπραν και τις επιχειρήσεις Τέχνης και Σχεδίασης.

## Οικογένεια
Νυμφεύτηκε τη Βιρτζίνια Ένγκελ φον Βος και μετά ο 2004 την Εμμανουέλα (Νέλα) Μλυνάρσκι, γεννημένη στο Ισραήλ, αεροσυνοδό της εταιρείας El Al, πρώην σύζυγο του Γκαντ Γιαακόμπι, υπουργού του Ισραήλ και πρέσβη της χώρας του στον ΟΗΕ.

## Πρόγονοι





## Αναφορές σε Πηγές


## Εξωτερικοί σύνδεσμοι
* Darryl Lundy (4 September 2016). "Dominic Habsburg-Lothringen, Erzherzog von Österreich". thePeerage.com. Retrieved 12 September 2016.

Κατηγορία:Οίκος των Αψβούργων-Λωρραίνης
Κάζλου Ρούντα

Το **Κάζλου Ρούντα **(λιθουανικά: Kazlų Rūda) είναι πόλη της Λιθουανίας. Βρίσκεται 27 χιλιόμετρα βόρεια του Μαριγιάμπολε. Η πόλη περιβάλλεται από δάση, αλλά μια σιδηροδρομική γραμμή διασχίζει την πόλη και τη χωρίζει σε ίσα μέρη. Η αεροπορική βάση Κάζλου Ρούντα του πρώην Σοβιετικού στρατού βρίσκεται 5 χιλιόμετρα βορειοανατολικά της πόλης. Το 2005, η πόλη είχε πληθυσμό 7.330 κατοίκων. 

## Αδελφοποιημένες πόλεις
Το Κάζλου Ρούντα είναι αδελφοποιημένο με οκτώ πόλεις:
*  Φρόμπορκ, Πολωνία
*  Ζόντερσχαουζεν, Γερμανία
*  Γκούσεφ, Ρωσία
*  Λβόβεκ, Πολωνία
*  Κοριουκίβκα, Ουκρανία
*  Ολέτσκο, Πολωνία
*  Γκόλνταπ, Πολωνία
*  Μάστι, Λευκορωσία

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις της Λιθουανίας
Κατηγορία:Λιθουανίας γεωγραφία-επέκταση
Ράινερ, αρχιδούκας της Αυστρίας

Ο **Ραϊνέριος** (γερμ. *Rainer*, 21 Νοεμβρίου 1895 - 25 Μαΐου 1930) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης. 

## Βιογραφία
Ο *Ραϊνέριος Κάρολος Λεοπόλδος Λεύκιος Αντώνιος Μαργαρίτα Βεατρίκη Πέτρος Ιωσήφ Ραφαήλ Μιχαήλ Ιγνάτιος Στέφανος* γεννήθηκε στο Ζάγκρεμπ (πρώην ''Άγκραμ'') της Κροατίας και ήταν το τέταρτο παιδί και ο πρωτότοκος γιος του Λεοπόλδου Σαλβάτορ της Αυστρίας και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης. 

Κατά τον Α΄ Παγκόσμιο Πόλεμο υπηρέτησε ως υπολοχαγός του πυροβολικού στον αυστροουγγρικό στρατό. Όταν έπεσε η Μοναρχία, η Α΄ Δημοκρατία της Αυστρίας θέσπισε τα μέλη του Οίκου του να αποκηρύξουν τις διεκδικήσεις τους και να ζήσουν ως απλοί πολίτες ή να φύγουν από τη χώρα. Οι συγγενείς του προτίμησαν να μεταναστεύσουν στην Ελβετία, όμως εκείνος έμεινε στην Αυστρία με το όνομα *Ράινερ Χάπσμπουργκ*. Ζούσε σε ένα διαμέρισμα του Ανακτόρου *Τοσκάνα* στη Βιέννη και διατήρησε ιδιοκτησίες στο Ζάγκρεμπ, στη Γαλικία (στην Πολωνία-Ουκρανία) και στο Ανάκτορο Χέρνσταϊν.  

Δημιούργησε ένα συνεργείο αυτοκινήτων, εργάστηκε ως οδηγός ταξί και μετέφερε ταινίες κινηματογράφου με μοτοσυκλέτα, ώστε μία ταινία μπορούσε να παιχτεί σε πολλές αίθουσες. Το 1922 έγιναν διαμαρτυρίες εναντίον του στο Χέρνσταϊν. Το επόμενο έτος συνελήφθη, προσπαθώντας να πλαστογραφήσει διαβατήριο.

Το 1922 απεβίωσε ο τέταρτος εξάδελφος του πατέρα του, αυτοκράτορας Κάρολος της Αυστροουγγαρίας, που είχε εκτοπιστεί τρία έτη πριν και εξοριστεί στην Πορτογαλία, όπου τάφηκε. Έγινε πένθιμη λειτουργία στον Καθεδρικό του Αγίου Στεφάνου στη Βιέννη και παρέστησαν ο Λεοπόλδος Σαλβάτορ και ο Ραϊνέριος. Διαμαρτυρήθηκαν ζητώντας να κυματίσει η σημαία του Κοινοβουλίου μεσίστια.

Απεβίωσε το 1930 από σηψαιμία στο νοσοκομείο της Βιέννης σε ηλικία 35 ετών. Ήταν άγαμος. Τάφηκε στην Αυτοκρατορική Κρύπτη του Ναού των Καπουτσίνων στη Βιέννη, όπου τελευταίος είχε ταφεί ο Φραγκίσκος Ιωσήφ της Αυστρίας. Παρέστησαν οι γονείς του, ο θείος του με τους γιους του, Ουμβέρτο Σαλβάτορ και Κλήμη Σαλβάτορ, ο θείος της μητέρας του και η σύζυγός του, καθώς και ο πρώην καγκελλάριος της Αυστρίας, Ίγκνατς Ζάιπελ.. Το 1962 η σαρκοφάγος του μετακινήθηκε στη Νέα Κρύπτη, δίπλα σε αυτήν του πατέρα του.

## Πρόγονοι





## Αναφορές σε Πηγές


## Πηγές
* Harding, Bertita. *Lost Waltz: A Story of Exile*. Bobbs-Merrill, 1944. ASIN: B0007DXCLY
* McIntosh, David. *The Unknown Habsburgs*. Rosvall Royal Books, 2000. ISBN 91-973978-0-6

Κατηγορία:Οίκος των Αψβούργων-Λωρραίνης
Πρόβλημα του έτους 2038

Το **πρόβλημα του έτους 2038** είναι ένα πρόβλημα παρόμοιο με το Πρόβλημα του έτους 2000. Το πρόβλημα υπάρχει στις περιπτώσεις στις οποίες για την χρονική σήμανση και τους υπολογισμούς ημερομηνιών χρησιμοποιείται η διαφορά σε δευτερόλεπτα από την 1η Ιανουαρίου 1970 και αυτή η διαφορά αποθηκεύεται σε προσημασμένους ακεραίους 32 μπιτ.

## Το πρόβλημα
Η μεγαλύτερη ημερομηνία που μπορεί να παρασταθεί χρησιμοποιώντας 32 μπιτ προσημασμένους ακεραίους σε συστήματα Unix είναι η 19η Ιανουαρίου 2038, 03:14:07 (2-1 = 2.147.483.647 δευτερόλεπτα μετά την 1η Ιανουαρίου 1970). 
Το πρόβλημα μπορεί να παρουσιαστεί σε ενσωματωμένα συστήματα που χρησιμοποιούν ημερομηνίες είτε για υπολογισμούς είτε για τη λειτουργία τους. Επίσης πολλές δομές δεδομένων στο υπάρχον λογισμικό ή σε υπάρχουσες βάσεις δεδομένων, χρησιμοποιούν προσημασμένους ακεραίους 32 μπιτ για ημερομηνίες.

## Λύση
Δεν υπάρχει γενική καθολική λύση για το πρόβλημα αυτό. Η μετατροπή των δομών ή των χρονικών σημάνσεων σε μη προσημασμένους ακεραίους θα επέκτεινε τη διάρκεια ζωής κατά 68 χρόνια στο μέλλον αλλά παράλληλα θα μείωνε τη χρηστικότητά του κατά 68 χρόνια στο παρελθόν καθιστώντας άχρηστες τις ημερομηνίες πριν την 1η Ιανουαρίου του 1970. Η απλή αντικατάσταση των ακεραίων 32 μπιτ με ακεραίους 64 μπιτ θα έχει επιπτώσεις σε συναρτήσεις που περιμένουν τη μορφή της ημερομηνίας σε προσημασμένο 32 μπιτ ακέραιο.

Δεν υπάρχει καθολικά αποδεκτή λύση ούτε για τα συστήματα Digital Video Broadcasting και Advanced Television Systems Committee λόγω του λογισμικού που χρησιμοποιείται στους ήδη εγκατεστημένους δέκτες.

Τα περισσότερα λειτουργικά συστήματα που είναι σχεδιασμένα για χρήση σε υλικό το οποίο χρησιμοποιεί 64 bit, χρησιμοποιούν ήδη χρονοσήμανση 64 bit. Η χρονοσήμανση αυτή έχει μετακινήσει την εμφάνιση του αντίστοιχου προβλήματος κατά περίπου 292 δισεκατομμύρια έτη (στην 4η Δεκεμβρίου του έτους 292.277.026.596), χρόνος που είναι μεγαλύτερος από την εκτιμούμενη ηλικία του σύμπαντος.

Πολλά από αυτά τα λειτουργικά συστήματα χρησιμοποιούν κάποιο μηχανισμό εκτέλεσης προγραμμάτων τα οποία είναι σχεδιασμένα για αρχιτεκτονική 32 μπιτ. Σε αυτά τα προγράμματα το πρόβλημα του 2038 θα συνεχίσει να υπάρχει. 

## Παραπομπές


Κατηγορία:Φαινόμενα
Κατηγορία:Ημερολόγια
Μη επανδρωμένο σκάφος επιφανείας

**Μη επανδρωμένο σκάφος επιφανείας** (Unmanned surface vehicle ή USV) ονομάζεται το αυτόνομο (χωρίς την ύπαρξη πληρώματος), προγραμματισμένο ή τηλεκατευθυνόμενο σκάφος που κινείται στην επιφάνεια της θάλασσας και ελέγχεται από ειδικό πρόγραμμα ή χειριστήριο εδάφους. Χρησιμοποιείται για  πολεμικούς, ερευνητικούς, ερασιτεχνικούς και στο άμεσο μέλλον για εμπορικούς σκοπούς.
Το αυτόνομο σκάφος μπορεί να λειτουργεί:

* Χειροκίνητα - Ο άνθρωπος έχει τον πλήρη έλεγχο του σκάφους.
* Ημιαυτόνομα - Ορισμένες συμπεριφορές του οχήματος είναι εντελώς αυτόνομες (π.χ. η ακολούθηση προγραμματισμένης πορείας), όμως το όχημα δίνει αναφορά στον χειριστή του, ώστε να συμμετέχει ενεργά στη λήψη αποφάσεων που πρόκειται να εκτελεστούν από το σκάφος.
* Αυτόνομο ή πλήρως αυτόνομο - Το όχημα εκτελεί τις δικές του αποφάσεις από το σημείο εκκίνησης έως το τελικό σημείο λειτουργίας, χωρίς την μεσολάβηση του χειριστή. Ο χειριστής παρακολουθεί παθητικά τις ενέργειες του σκάφους χωρίς να χρειάζεται να επεμβαίνει. Οι περισσότερες λειτουργίες πιθανόν να είναι κάποιοι συνδυασμοί αυτών των τριών τρόπων λειτουργίας.

## Βιβλιογραφία
* Portmann H., S. Cooper, M. Norton, D. Newborn (2002), “Unmanned Surface Vehicles: Past, Present and Future”, Unmanned Systems, Vol. 20, No. 5, pp.32-37. 
* USA Department of Navy (2007), “The Navy Unmanned Surface Vehicle (USV) Master Plan”.

## Δείτε ακόμη
* Μη επανδρωμένο αεροσκάφος

Κατηγορία:Ρομποτική
Κατηγορία:Τύποι πλοίων
Γιόζεφ Σεμπέκ

Ο **Γιόζεφ Σεμπέκ** (*[[λατινικό αλφάβητο]]: Josef Šebek*), (18 Μαρτίου 1888, Πράγα Αυστροουγγαρία - ? ), είναι πρώην Τσεχοσλοβάκος πρωταθλητής της αντισφαίρισης.

Ο Σεμπέκ συμμετείχε στους Ολυμπιακούς αγώνες του 1912 που έγιναν στη Στοκχόλμη εκπροσωπώντας τη Βοημία. Στο απλό αποκλείστηκε στον τρίτο γύρο από τον Αυστριακό Άρθουρ Ζμπορζίλ με 3-1 σετς. Στο διπλό αντρών με συμπαίκτη τον Μπόχουσλαβ Χυκς έχασαν στον πρώτο γύρο από τη Δανική ομάδα με 3-0 σετς.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Βοημοί αθλητές της αντισφαίρισης
Φραγκίσκος Σαλβάτορ, αρχιδούκας της Αυστρίας

O **Φραγκίσκος Σαλβάτορ** (γερμ. *Franz Salvator*, 21 Αυγούστου 1866 - 20 Απριλίου 1939) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

## Βιογραφία
Ο *Φραγκίσκος Σαλβάτορ Μαρία Ιωσήφ Φερδινάνδος Κάρολος Λεοπόλδος Αντώνιος της Πάντοβα Ιωάννης Βαπτιστής Ιανουάριος Λουδοβίκος Γκοντζάγκα Ράινερ Βενέδικτος Βερνάρδος* γεννήθηκε στο Άλτμυνστερ και ήταν το τρίτο παιδί και ο δευτερότοκος γιος του Καρόλου Σαλβάτορ της Αυστρίας και της Μαρίας Ιμμακουλάτας των Βουρβόνων-Ισπανίας, κόρης του Φερδινάνδου Β΄ των Δύο Σικελιών.

Ήταν στρατηγός του ιππικού στον αυτοκρατορικό και βασιλικό αυστροουγγρικό στρατό. Έλαβε τιμητικά διδακτορικό στην Ιατρική από το Πανεπιστήμιο του Ίννσμπρουκ για τη δράση του στον Ερυθρό Σταυρό κατά τον Α΄ Παγκόσμιο Πόλεμο και έγινε ιππότης του Τάγματος του Χρυσόμαλλου Δέρατος.

## Οικογένεα
Νυμφεύτηκε πρώτα το 1890 τη Μαρία Βαλέρια των Αψβούργων-Λωραίνης, κόρη του Φραγκίσκου Ιωσήφ της Αυστρίας και είχε δέκα τέκνα:
* Ελισάβετ Φραγκίσκη (1892 - 1930), παντρεύτηκε το Γεώργιο του Βάλντμπουργκ τσου Τσάιλ ουντ Χόχενεμς.
* *Φραγκίσκος Κάρολος* Σαλβάτορ Μαρία Ιωσήφ Ιγνάτιος (1893 - 1918), Αρχιδούκας της Αυστρίας, απεβίωσε λόγω της ισπανικής γρίπης.
* Ουμβέρτος Σαλβάτορ (1894 - 1971), Αρχιδούκας της Αυστρίας.
* Εδβίγη (1896 - 1970), παντρεύτηκε το Βερνάρδο του Στόλμπεργκ-Στόλμπεργκ.
* Θεόδωρος Σαλβάτορ (1899 - 1978), Αρχιδούκας της Αυστρίας
* *Γερτρούδη* Μαρία Γκίζελα Ελισάβετ Ιγνατία (1900 - 1942), παντρεύτηκε το Γεώργιο του Βάλντμπουργκ τσου Τσάιλ ουντ Τράουχμπουργκ, χήρο της αδελφής της, Ελισάβετ.
* *Μαρία* Ελισάβετ Θηρεσία Φιλομένα Ιγνατία (1901 - 1936).
* *Κλήμης Σαλβάτορ* Λεοπόλδος Βενέδικτος Αντώνιος Μαρία Ιωσήφ Ιγνάτιος (1904 - 1974), Αρχιδούκας της Αυστρίας και Πρίγκιπας του Άλτενμπουργκ.
* *Ματθίλδη* Μαρία Αντωνία Ιγνατία (1906 - 1991), παντρεύτηκε τον Ερνστ Χέφελ.
* Αγνή (26 Ιουνίου 1911), απεβίωσε την ημέρα που γεννήθηκε.

Το 1924 απεβίωσε η Μαρία Βαλέρια και ο Φραγκίσκος Σαλβάτορ έκανε δεύτερο, μοργανατικό γάμο με την Μελάνια, Φράιιν φον Ρήζενφελς· δεν απέκτησε απογόνους.

Από μία μη νόμιμη σχέση του με την Στεφανί Ρίχτερ, κόρη του Γιόχαν Σεμπάστιαν Ρίχτερ (και σύζυγο του Φρειδερίκου Φραγκίσκου του Χόενλοε-Βάλντενμπουρκ-Σίλλινκφυρστ) είχε ένα φυσικό τέκνο:
* (νόθος) *Φραντς Γιόζεφ* Ρούντολφ Χανς Βέριαντ Μαξ Στέφαν Άντον φον Χόενλοε-Βάλντενμπουρκ-Σίλλινκφυρστ (1914 - 2008), που του δόθηκε το επώνυμο του συζύγου της Στεφανίας.

## Πρόγονοι

## Παραπομπές


Κατηγορία:Οίκος των Αψβούργων-Λωρραίνης
Διοικητήριο (Θεσσαλονίκη)

Το **Διοικητήριο** είναι κτίριο στην περιοχή του κέντρου της Θεσσαλονίκης που κτίστηκε επί Οθωμανικής Αυτοκρατορίας το 1891. Αρχικός σκοπός του ήταν να αποτελέσει την οικία (Τουρκ. **Konak**, Ελλ. **Κονάκι**) του Βαλή του Βιλαέτιου της Θεσσαλονίκης και έδρα Οθωμανικών αρχών. Σήμερα στεγάζει το υφυπουργείο Μακεδονίας-Θράκης (παλαιότερα υπουργείο Μακεδονίας-Θράκης και Γενική Γραμματεία Μακεδονίας-Θράκης).

## Ιστορία
μικρογραφία|Το παλιό κτήριο του διοικητηρίου πριν το 1891
Στην θέση του υπήρχε το παλιό διοικητήριο το οποίο κατεδαφίστηκε και αντικαταστάθηκε από το νέο. Το νέο κτήριο κατασκευάστηκε το 1891 από τον Ιταλό αρχιτέκτονα Βιταλιάνο Ποζέλι (Vitaliano Poselli). Ο αρχιτέκτονας επέλεξε τον εκλεκτικισμό, ο οποίος συνδυάζει διάφορα αρχιτεκτονικά στυλ (όπως ο νεοκλασικισμός), ως κύριο ρυθμό του κτιρίου. Κατασκευάστηκε πάνω από τα ερείπια του Βυζαντινού αυτοκρατορικού παλατιού και διέθετε αρχικά τρεις ορόφους. Ο τέταρτος όροφος, σε νεοκλασική αρχιτεκτονική, προστέθηκε το 1955.

Το 1907 το κτίριο στέγαζε οθωμανική Νομική Σχολή, ενώ το 1911 ο Οθωμανός Σουλτάνος Μωάμεθ Ε' Ρεσάτ διέμεινε εκεί κατά την επίσκεψή του στη Θεσσαλονίκη. Κατά τη διάρκεια του Α' Βαλκανικού Πολέμου, εκεί υπογράφηκαν τα έγγραφα παράδοσης της Θεσσαλονίκης και ενσωμάτωσής της στο τότε Βασίλειο της Ελλάδας. Το 1917, παρά τη μεγάλη καταστροφή που υπέστη το κέντρο της πόλης από τη μεγάλη πυρκαγιά της Θεσσαλονίκης, το Διοικητήριο δεν υπέστη ζημιές. Από το 1912 έως το 1929, το κτίριο αποτελούσε έδρα της Γενικής Γραμματείας Μακεδονίας, ενώ στη συνέχεια αποτέλεσε μεταξύ των άλλων την έδρα του υπουργείου Βορείου Ελλάδος (1974-1988) και του Υπουργείου Μακεδονίας-Θράκης (1988-2009). Σήμερα, η είσοδος του Διοικητηρίου βρίσκεται επί της οδού Αγίου Δημητρίου, ενώ περικλείεται επίσης από τις οδούς Φιλήμονος, Δραγούμη, Κασσάνδρου και Προξένων. Η οδός Προξένων ονομάστηκε προς ανάμνηση των δολοφονημένων προξένων στο περιστατικό της σφαγής των προξένων στις 6 Μαΐου του 1876.

Απέναντι από το διοικητήριο βρίσκεται η **πλατεία Διοικητηρίου**, κάτω από την οποία αποφασίστηκε από το Δήμο Θεσσαλονίκης το 1990 η κατασκευή υπόγειου χώρου στάθμευσης αυτοκινήτων. Κατά την έναρξη των εργασιών ανακαλύφθηκαν πάμπολλα αρχαιολογικά ευρήματα και οι εργασίες σταμάτησαν. Από τότε, η πλατεία Διοικητηρίου παραμένει χώρος ανασκαφών, ενώ παραμένει ανοιχτό το θέμα της κατασκευής του υπόγειου χώρου στάθμευσης αυτοκινήτων ή/και η δημιουργία πάρκου.

## Χρήσεις

## Παραπομπές


Κατηγορία:Κτίρια και κατασκευές στη Θεσσαλονίκη
Neoplan Cityliner

Το **Neoplan Cityliner** είναι λεωφορείο της Neoplan, το οποίο κατασκευάζεται από το 1971. Αρχικά κατασκευαζόταν στο εργαστάσιο της πόλης Πλάουεν, της Γερμανίας ενώ, πλέον, κατασκευάζεται στην Άγκυρα της Τουρκίας.

## Ιστορικό

### Δεκαετίες 1970 και 1980

Το Cityliner παρουσιάστηκε πρώτη φορά στο Μονακό το 1971. Είναι το πρώτο λεωφορείο του διαθέτει τουαλέτα και κουζίνα. Το 1973, το ύψος του λεωφορείου άλλαξε και έγινε 3,55 μέτρα και, επιπλέον, τα τζάμια του ήταν πλέον διπλά.

Το 1985, ξεκίνησε η παραγωγή της τέταρτης γενιάς του Cityliner. To 1986, ξεκίνησε η παραγωγή του Cityliner από την *Neoplan USA*. Το λεωφορείο ήταν τριαξονικό και 13,7 μέτρων.

### Δεκαετία 1990

Το 1990, άλλαξαν οι διαστάσεις του Cityliner προσθέτοντας 16 εκ. στο ύψος του και ο χώρος των αποσκευών ήταν 15,6 m³. Στα μέσα της δεκαετίας του 1990 κατασκευάστηκε το μοντέλο *N 118/3 (H)*, το οποίο είναι το πρώτο τριαξονικό λεωφορείο με μήκος μεγαλύτερο από 12 μέτρα. Συγκεκριμένα ήταν στα 15 μέτρα. Το 1995, με αφορμή την 60ή επέτειο της Neoplan, κατασκευάστηκεν 60 Cityliner, των οποίων ο εξοπλισμός ήταν υψηλότερης ποιότητας από τα υπόλοιπα Cityliner.

Το 1996, ξεκίνησε η παραγωγή του μοντέλου *N 116/3 (H)*, το οποίο είναι 13,7 μέτρων.

### Δεκαετία 2000

To 2001, η παραγωγή των Cityliner είναι σύμφωνα με τις προδιαγραφές του Euro 3. Την ίδια χρονιά ξεκίνησε η παραγωγή των μοντέλων *N 1116* (12 μέτρα), *N 1116/3* (12 μέτρα) και *N 1116/3HL* (τριαξονικό, 13 μέτρα).

Το 2003, παρουσιάστηκε η σειρά Comfort ή C του Cityliner. Το 2006, παρουσιάστηκε η έκδοση *2006* με αφορμή την 35η επέτειο του Cityliner.

## Χαρακτηριστικά

Το *Cityliner* έχει δύο εκδόσεις κινητήρων. Στον *μικρό* κινητήρα η ισχύς είναι 309 kW, οι ίπποι 420 και η μέγιστη ροπή στρέψης είναι στις 2.100 στροφές το λεπτό. Σε αυτή την έκδοση, το κιβώτιο ταχυτήτων είναι χειροκίνητο και έχει 6 ταχύτητες. Στην έκδοση με τον *μεγάλο* κινητήρα, η ισχύς είναι 338 kW, οι ίπποι 460 και η μέγιστη ροπή στρέψης είναι στις 2.300 στροφές το λεπτό.. Επίσης, σε αυτή την έκδοση, το κιβώτιο ταχυτήτων είναι αυτόματο και έχει 12 ταχύτητες.

Και στις δύο εκδόσεις, το λεωφορείο διαθέτει ABS, ASR, EBS, ESP, ACC και LGS.

Από το 2014, ο κινητήρας του Cityliner είναι σύμφωνος με τις προδιαγραφές του Euro 6.

## Φωτογραφίες

Αρχείο:Lviv Neoplan Cityliner-95.jpg
Αρχείο:Neoplan-N116-2-Joban-Kotsu-Bus.jpg
Αρχείο:Neoplan Cityliner N 1216 HD.jpg
Αρχείο:Neoplan Cityliner Autóbusz. LOX-900, Romcar Kft, Tolna, Hungary. (H) - Flickr - sludgegulper.jpg


## Παραπομπές


## Πηγές
* Φυλλάδιο Cityliner

Κατηγορία:Μοντέλα της Neoplan
Ουμβέρτος Σαλβάτορ, αρχιδούκας της Αυστρίας

Ο **Ουμβέρτος Σαλβάτορ** (γερμ. *Hubert Salvator*, 30 Απριλίου 1894 - 24 Μαρτίου 1971) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

## Βιογραφία
Ο *Ουμβέρτος Σαλβάτορ Ραϊνέριος Μαρία Ιωσήφ Ιγνάτιος* γεννήθηκε στο Ανάκτoρο Λίχτενεκ, στο Βελς της Άνω Αυστρίας και ήταν το τρίτο παιδί και ο δευτερότοκος γιος του Φραγκίσκου Σαλβάτορ της Αυστρίας και της Μαρίας Βαλέριας των Αψβούργων-Λωρραίνης, κόρης του Φραγκίσκου Ιωσήφ της Αυστροουγγαρίας και της Ελισάβετ της Βαυαρίας. Ο μεγαλύτερος αδελφός του, Φραγκίσκος Κάρολος, απεβίωσε σε ηλικία 25 ετών από ισπανική γρίπη.

Απεβίωσε το 1971, στο Ανάκτορο Πέρσενμποϊκ στο Πέρσενμποϊκ-Γκόττσντορφ της Κάτω Αυστρίας, σε ηλικία 77 ετών.

## Οικογένεια
Νυμφεύτηκε το 1926 τη Ρόζμαρυ, κόρη του Εμμανουήλ Αλφρέδου του Ζαλμ-Ζαλμ και της Μαρίας Χριστίνας των Αψβούργων-Λωρραίνης, και είχε δεκατρία τέκνα:
* *Φρειδερίκος Σαλβάτορ* Φραγκίσκος Κάρολος Ραϊνέριος Γαβριήλ Ματθαίος Βικέντιος Ουμβέρτος Μαρία Ιωσήφ Ιγνάτιος (1927 - 1999), τιτουλάριος Αρχιδούκας της Αυστρίας.
* *Αγνή Χριστίνα* Φραγκίσκη Καρολίνα Θηρεσία Ραφαέλα Ιωάννα Μαγδαληνή Ουμβέρτα Ιωσηφίνα Ιγνατία (1928 - 2007), παντρεύτηκε τον Κάρολο Αλφρέδο του Λίχτενσταϊν.
* Μαρία Μαργαρίτα (γεν. 1930).
* Μαρία Λουδοβίκα (1931 - 1999).
* Μαρία Αδελαΐδα (1933 - 2021).
* Ελισάβετ Ματθίλδη (1935 - 1998).
* Ανδρέας Σαλβάτορ (γενν. 1936), τιτουλάριος αρχιδούκας της Αυστρίας.
* Ιωσηφίνα Εδβίγη (γενν. 1937).
* *Βαλέρια Ισαβέλλα* Μαρία Άννα Αλφόνσα Ντεζιντερία Μπριγκίττη Σοφία Θωμαΐς Ουμβέρτα Ιωσηφίνα Ιγνατία (γενν. 1941), παντρεύτηκε το Μαξιμιλιανό της Βάδης.
* Μαρία Αλβέρτα (γενν. 1944).
* *Μάρκος Εμμανουήλ Σαλβάτορ* Φραγκίσκος ντε Πάουλα Στανίσλαος Γρηγόριος Ιωσήφ Φλοριανός Μαρία Ιωσήφ Ουμβέρτος Ιγνάτιος (γενν. 1946).
* Ιωάννης Μαξιμιλιανός Σαλβάτορ (γενν. 1947).
* Μιχαήλ Σαλβάτορ (γενν. 1949).

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Πεταλίδι Μεσσηνίας

Το **Πεταλίδι** είναι χωριό στη Μεσσηνία, στην Πελοπόννησο. Ύστερα από τη μεταρρύθμιση της τοπικής αυτοδιοίκησης το 2011 αποτελεί μέρος του Δήμου Μεσσήνης. Το Πεταλίδι βρίσκεται στη δυτική όχθη του Μεσσηνιακού κόλπου, 13 χλμ. νοτιοδυτικά της Μεσσήνης, 18 χλμ. νοτιοδυτικά της Καλαμάτας, 18 χλμ. βόρεια της Κορώνης και 21 χλμ. ανατολικά της Πύλου. Με το Πρόγραμμα «Καποδίστριας» ήταν έδρα του Δήμου Πεταλιδίου. Κατά την απογραφή πληθυσμού του 2021 έχει 1.203 κατοίκους, ενώ η Δημοτική Ενότητα Πεταλιδίου αριθμούσε 2.555 κατοίκους.
μικρογραφία|Παραλία Πεταλιδίου.

## Ιστορία
Στην περιοχή Νιχώρια, κοντά στο Πεταλίδι, έχει ανασκαφεί σημαντικός προϊστορικός οικισμός, ο οποίος άκμασε ιδιαίτερα στην μυκηναϊκή εποχή. Εγκαταλείφθηκε στα μέσα του 8ου αιώνα π.Χ. Το Πεταλίδι έχει αναγνωριστεί ως θέση όπου βρισκόταν η αρχαία Αίπεια. Η Αίπεια ήταν μία από τις επτά Μεσσηνιακές πόλεις που παραχωρούσε ο Αγαμέμνονας σαν προίκα της κόρης του Ιφιγένειας, εάν την παντρευόταν ο Αχιλλέας. Η Αίπεια καταστράφηκε από τους Λακεδαιμόνιους στον Γ΄ Μεσσηνιακό Πόλεμο, καθώς είχε συμμαχήσει με την Μεσσήνη, και οι κάτοικοί της κατέφυγαν στη Σικελία.

Το 369 π.Χ. ο Θηβαίος Επιμενίδης στη θέση της Αίπειας ίδρυσε μια νέα πόλη την οποία ονόμασε Κορώνεια - Κορώνη, από το όνομα της Κορώνειας της Βοιωτίας, από όπου καταγόταν. Η Κορώνη εντάχθηκε στην Αχαϊκή Συμπολιτεία, της οποίας ήταν μέλος το 175 π.Χ. Η Κορώνη συνέχισε να υπάρχει μέχρι τους πρώτους βυζαντινούς χρόνους. Κατά τη διάρκεια της βασιλείας του Ιουστινιανού, λόγω διαφόρων καταστροφών, είτε φυσικών είτε λόγω επιδρομών, οι πόλεις της Πελοποννήσου γνώρισαν κάμψη. Ο Ιουστινιανός προχώρησε σε οικιστική αναδιαμόρφωση, μετακινώντας ολόκληρο των πληθυσμό πόλεων σε νέες τοποθεσίες και συχνά άλλαζε το όνομα της πόλης. Τέτοιες μετακινήσεις αναφέρονται από τον Προκόπιο στο *[[Περί κτισμάτων]]*, αν και οι αναφορές του για την Πελοπόννησο είναι σπάνιες. Ανάμεσα στις πόλεις που μετακινήθηκαν εκείνη την περίοδο ήταν η Κορώνη, η οποία από τη θέση της Αρχαίας Αιπείας μετακινήθηκε στη θέση της Αρχαίας Ασίνης, στη σημερινή Κορώνη.

Ο σύγχρονος οικισμός δημιουργήθηκε το 1830. Με το διάταγμα 3016/11-08-1830, ο Ιωάννης Καποδίστριας παραχώρησε το χώρο του Πεταλιδίου, ο οποίος ανήκε στις εθνικές γαίες, στον συνταγματάρχη Νικόλαο Πιεράκο–Μαυρομιχάλη, ως αμοιβή για τις υπηρεσίες του κατά τη διάρκεια της Επανάστασης. Στον οικισμό εγκαταστάθηκαν σύντομα και άλλοι Μανιάτες. Σύμφωνα με την εφημερίδα «Αναγεννηθείσα Ελλάς», με τόπο έκδοσης το Ναύπλιο, το 1836 στο Πεταλίδι είχαν εγκατασταθεί περισσότερες από 200 οικογένειες και είχαν οικοδομηθεί 120 οικίες.

## Εξέλιξη πληθυσμού

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Γεώργιος Τζαμαλούκας

Ο **Γεώργιος Τζαμαλούκας** του Αριστομένους (1894 - 29 Σεπτεμβρίου 1982) ήταν Έλληνας γιατρός και πολιτικός. 

## Βιογραφικά στοιχεία
Γεννήθηκε το 1894 στην Ζαχάρω, Ηλίας. Τελείωσε την Ιατρική στο Πανεπιστήμο Αθηνών. Ειδικεύτηκε ως δερματολόγος-αφροδισιολόγος. Ανέλαβε την δοιήκηση του Νοσοκομεόυ Λοιμοδών Νοσημάτων στην Θεσσαλονίκη. Πολιτεύτηκε στην εκλογική περιφέρεια Θεσσαλονίκης και εξελέγη βουλευτής Θεσσαλονίκης στις εκλογές του 1952 με τον Ελληνικό Συναγερμό.  Διετέλεσε πρόεδρος του Ροταριανού Ομίλου Θεσσαλονίκης.

Ο Τζαμαλούκας πέθανε σε ηλικία 88 ετών και κηδεύτηκε στις 30 Σεπτεμβρίου 1982 από τον ιερό ναό του Αγίου Γρηγορίου Παλαμά της Θεσσαλονίκης. Με τη σύζυγό του, Χαρίκλεια, απέκτησαν 2 κόρες.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Tiny Toon Adventures: Buster Busts Loose!

Το  ***Tiny Toon Adventures: Buster Busts Loose!*** (κυκλοφορημένο στην Ιαπωνία ως ***Tiny Toon Adventures***) είναι ένα βιντεοπαιχνίδι του SNES και είναι βασισμένο στην τηλεοπτική σειρά κινουμένων σχεδίων, *[[Tiny Toon Adventures]]*. Το παιχνίδι αναπτύχθηκε και κυκλοφόρησε από την Konami. Το παιχνίδι κυκλοφόρησε το 1992 στην Ιαπωνία και το 1993 στην Ευρώπη και στη Βόρεια Αμερική. Το περιοδικό, *GameMaster*, που ειδικεύεται στο gaming, στην κριτική του του έβαλε 92%. 

## Παραπομπές


## Εξωτερικοί σύνδεσμοι
* Tiny Toon Adventures: Buster Busts Loose! στο MobyGames

Κατηγορία:Βιντεοπαιχνίδια του 1992
Κατηγορία:Βιντεοπαιχνίδια του 1993
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια πλατφόρμας
Κατηγορία:Side-scrolling βιντεοπαιχνίδια
Κατηγορία:Αποκλειστικότητες του SNES
Αναστάσιος Τασούλας

Ο **Αναστάσιος Τασούλας** (1926 - 1 Ιανουαρίου 1995), του Χρήστου, ήταν Έλληνας φιλόλογος και πολιτικός. Υπηρέτησε ως νομάρχης σε διάφορους νομούς.

## Βιογραφία
Τον Φεβρουάριο του 1963 διορίστηκε Νομάρχης Λασιθίου, υπηρετώντας ως τον Νοέμβριο του 1964, οπότε μετατέθηκε στη Βοιωτία για βραχύβια θητεία.
 
Το 1965 διορίστηκε Νομάρχης Ηρακλείου, θέση στην οποία υπηρέτησε ως το 1967. Το 1968 ήταν Νομάρχης Καρδίτσας.

Ο Τασούλας απεβίωσε την 1η Ιανουαρίου του 1995 και κηδεύτηκε την επομένη από τον ιερό ναό Περιβλέπτου Ιωαννίνων. Ήταν παντρεμένος με τη Βασιλική Τασούλα και απέκτησαν δύο γιους, τον Κώστα και το Χρήστο.

## Παραπομπές


Κατηγορία:Νομάρχες Βοιωτίας
Κατηγορία:Νομάρχες Ηρακλείου
Κατηγορία:Νομάρχες Καρδίτσας
Κατηγορία:Νομάρχες Λασιθίου
Σπυρίδων Βαδαλούκας

Ο **Σπυρίδων Βαδαλούκας** (1916   - 14 Μαρτίου 1992), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής. 

## Σταδιοδρομία
Εξελέγη βουλευτής Ιωαννίνων με την Ένωση Κέντρου στις εκλογές του 1963 και στις εκλογές του 1964. 

Απεβίωσε σε ηλικία 76 ετών στις 14 Μαρτίου 1992.

## Παραπομπές


Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με την Ένωση Κέντρου
Βαλκεακόσκι

Η **Βαλκεακόσκι** είναι πόλη της Φινλανδίας αλλά και δήμος. Βρίσκεται 35 χιλιόμετρα νότια του 
Τάμπερε και 150 χιλιόμετρα βόρεια του Ελσίνκι, στην περιφέρεια της Δυτικής Φινλανδίας. Είναι περισσότερο γνωστή για την βιομηχανία χαρτιού και για την ποδοσφαιρική της ομάδα την, ΦΚ Χάκα.

## Παραπομπές

## Εξωτερικοί σύνδεσμοι

*Town of Valkeakoski – Επίσημη ιστοσελίδα

Κατηγορία:Πόλεις της Φινλανδίας
Uniracers

Το ***Uniracers*** (κυκλοφορημένο ως  ***Unirally***, σε PAL περιοχές) είναι βιντεοπαιχνίδι, που δημιουργήθηκε από την DMA Design και την Nintendo of America για το SNES, στη Βόρεια Αμερική, τον Δεκέμβριο του 1994. Στις περιοχές PAL, κυκλοφόρησε στις 27 Απριλίου του 1995. Ο παίχτης χειρίζεται ένα μονόκυκλο, και επικεντρώνεται στην ετοιμότητά του, αποφεύγοντας εμπόδια, ξεπερνώντας και τους αντιπάλους του. Οι κριτικές που δέχτηκε ήταν ανάμικτες, με το περιοδικό *GamePro*,  να επαινεί τον γρήγορο ρυθμό του και να επικρίνει τα γραφικά του και τον ήχο του. Χαρακτηριστικό δείγμα και των μέτριων κριτικών που έλαβε ήταν και το αμερικανικό περιοδικό *EGM*, το οποίο του έδωσε βαθμολογία 5.5/10.

## Παραπομπές


## Πηγές
* 

## Εξωτερικοί σύνδεσμοι
* ''Uniracers'' στο MobyGames

Κατηγορία:Βιντεοπαιχνίδια του 1994
Κατηγορία:Βιντεοπαιχνίδια του SNES
Κατηγορία:Αποκλειστικότητες του SNES
Κατηγορία:Βιντεοπαιχνίδια της Nintendo
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κωνσταντίνος Σταρίδας

Ο **Κωνσταντίνος Σταρίδας** (8 Δεκεμβρίου 1967 - 7 Οκτωβρίου 2016) γεννήθηκε στην Αθήνα. 

Σπούδασε στις σχολές του Εθνικού Θεάτρου και του Κρατικού Θεάτρου Βορείου Ελλάδος.

Η πρώτη του εμφάνιση στον κινηματογράφο έγινε το 1996 στους *[[Απόντες]]* του Νίκου Γραμματικού, ταινία για την οποία βραβεύτηκε μαζί με τους υπόλοιπους ηθοποιούς της ταινίας με το βραβείο Β’ Ανδρικού Ρόλου στο Φεστιβάλ Κινηματογράφου Θεσσαλονίκης.

Έπαιξε σε ταινίες μεγάλου και μικρού μήκους, συμμετείχε θεατρικές παραστάσεις και τηλεοπτικές σειρές και εκπροσώπησε την Ελλάδα σε διεθνή φεστιβάλ κινηματογράφου. Το 2002 έγραψε και σκηνοθέτησε μαζί με τον Δημήτρη Μπαβέλλα την ταινία μικρού μήκους *Φώτα*. Εργάστηκε επίσης ως Διευθυντής Παραγωγής και ασχολήθηκε με το ραδιόφωνο και την τηλεόραση. Τα τελευταία χρόνια της ζωής του ασχολείτο με την φωτογραφία.

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Φεστιβάλ Κινηματογράφου Θεσσαλονίκης
Μπάκαρι Αχαΐας

Το **Μπάκαρι** είναι πεδινός οικισμός της Αχαΐας, ο οποίος υπάγεται στην Δημοτική Κοινότητα Σαραβαλίου της Δημοτικής Ενότητας Μασσάτιδος του Δήμου Πατρέων.

## Τοποθεσία
Το Μπάκαρι βρίσκεται δίπλα και νοτίως από την Περιμετρική Οδό Πατρών και περιβάλλεται γεωγραφικά από την Οβρυά, την Κρήνη, το Σαραβάλι, τον Άγιο Στέφανο και τα Δεμένικα, ενώ επίσης απέχει 9 χιλιόμετρα νότια από το κέντρο της Πάτρας. 

Ο οικισμός βρίσκεται σε μια πεδινή τοποθεσία καθώς και πάνω σε μια ομαλή κατωφέρεια με βόρεια κλίση, ενώ έχει μέσο υψόμετρο περίπου 50 μέτρα.

## Γενικά στοιχεία
Η ονομασία του είναι πιθανόν ανθρωπωνυμικό. Αναγνωρίστηκε ως οικισμός το 1971 και εντάχτηκε στην τότε Κοινότητα Σαραβαλίου.

Έχει μόνιμο πληθυσμό 116 κατοίκους, σύμφωνα με την απογραφή του 2011, και μαζί με τον Άγιο Στέφανο, τα Δεμένικα, το Κεφαλόβρυσο και το Σαραβάλι συναποτελούν την Δημοτική Κοινότητα Σαραβαλίου της Δημοτικής Ενότητας Μεσσάτιδος του Δήμου Πατρέων.

Κεντρική οδική αρτηρία του της περιοχής είναι η οδός *Γεωργίου Γεννηματά*, η οποία και εκτείνεται από την Οβρυά (δυτικά) μέχρι το Σαραβάλι (ανατολικά) και συνάμα συνδέει τους δύο αυτούς οικισμούς μεταξύ τους.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές, είναι η εξής:

## Δείτε επίσης
* Σαραβάλι Αχαΐας

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* *Εγκυκλοπαίδεια Νέα Δομή*, τομ. 23, εκδ. Τεγόπουλος - Μανιατέας, Αθήνα 1996.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη έκδοση, λήμμα Μπάκαρι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μπακαρίου Αχαΐας. eetaa.gr. Ανακτήθηκε: 18/12/2017.
* Ε.Ε.Τ.Α.Α. - Διοικητικές μεταβολές Κοινότητας Σαραβαλίου Αχαΐας. eetaa.gr. Ανακτήθηκε: 18/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Μαυρομανδήλα Αχαΐας

Η **Μαυρομανδήλα** είναι οικισμός της Αχαΐας, στα νοτιοανατολικά της Πάτρας, απέχουσα 8 χλμ. περίπου από το κέντρο της.

## Γενικά στοιχεία
Η Μαυρομανδήλα έχει πληθυσμό 462 κατοίκους, σύμφωνα με την εθνική απογραφή του 2011, και μαζί με το Πετρωτό και την Αγία Παρασκευή συναποτελούν την Τοπική Κοινότητα Πετρωτού της Δημοτικής Ενότητας Μεσσάτιδος του Δήμου Πατρέων.

Ο οικισμός βρίσκεται πλησίον της Περιμετρικής Οδού Πατρών, ανάμεσα στα χωριά Νέο Σούλι, Άγιος Στέφανος, Κεφαλόβρυσο, Σαραβάλι, καθώς και στη συνοικία Περιβόλα, δίπλα στον ποταμό Γλαύκο και σε υψόμετρο 130 μέτρων περίπου. Πλησίον του οικισμού βρίσκεται επίσης η ιστορική οινοποιία Αχαΐα Κλάους.

## Διοικητική εξέλιξη
Η Μαυρομανδήλα αναγνωρίστηκε επίσημα ως οικισμός το 1928 και υπήχθη στην τότε Κοινότητα Βαλατούνας (μετέπειτα Πετρωτού) (ΦΕΚ - 16/05/1928).

Το 1955 (ΦΕΚ 191Α - 19/07/1955) η Μαυρομανδήλα ορίστηκε έδρα της Κοινότητας.

Από το 1997 (ΦΕΚ 244Α - 04/12/1997) σύμφωνα με τη Διοικητική Μεταρρύθμιση "Καποδίστριας", προσαρτάται στον νέο Δήμο Μεσσάτιδος, ενώ από το 2011 εντάχθηκε στον ευρύτερο Δήμο Πατρέων (ΦΕΚ 87Α - 07/06/2010), βάσει της Διοικητικής Μεταρρύθμισης "Καλλικράτης", όπου ανήκει διοικητικά και σήμερα.

## Πρόσωπα με καταγωγή από την Μαυρομανδήλα

* Γιώργος Παν. Αγγελόπουλος, πολιτικός

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* *Εγκυκλοπαίδεια Νέα Δομή*, τομ. 21, εκδ. Τεγόπουλος - Μανιατέας, Αθήνα 1996.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη έκδοση, λήμμα Μαυρομανδήλα

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μαυρομανδήλας Αχαΐας. eetaa.gr. Ανακτήθηκε: 08/10/2017.
* Ε.Ε.Τ.Α.Α. - Διοικητικές μεταβολές Κοινότητας Πετρωτού Αχαΐας. eetaa.gr. Ανακτήθηκε: 19/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Ultimate Mortal Kombat 3

To ***Ultimate Mortal Kombat 3*** (*UMK3*)  είναι ένα βιντεοπαιχνίδι πάλης, το οποίο αναπτύχθηκε και κυκλοφόρησε από τη Midway Games για arcade, τον Νοέμβριο του 1995, και ανήκει κι αυτό στη σειρά *[[Mortal Kombat]]*. Ουσιαστικά, πρόκειται για μία αναβαθμισμένη έκδοση του παιχνιδιού *[[Mortal Kombat 3]]*, το οποίο είχε κυκλοφορήσει, λίγο πριν, την ίδια χρονιά. Το εν λόγω παιχνίδι είχε διαφορές τόσο στο gameplay, όσο και στους χαρακτήρες, όπου προστέθηκαν οι Reptile, Kitana και Scorpion, οι οποίοι έλειπαν από το *Mortal Kombat 3*, καθώς και μερικά άλλα χαρακτηριστικά. 

Μετά την αυθεντική έκδοση του, κυκλοφόρησαν αρκετά ports, όμως κανένα από αυτά, δεν ήταν ίδιο με την αυθεντική, εκτός από το port του Sega Saturn. Αργότερα, το παιχνίδι, κυκλοφόρησε και σε πολλές οικιακές κονσόλες, όπου, μερικές εξ αυτών, προσπάθησαν να διατηρήσουν την αυθεντική έκδοση, όσο γίνεται ακριβέστερα. Μερικές από αυτές τις κυκλοφορίες τιτλοφορήθηκαν διαφορετικά, για παράδειγμα για το Game Boy Advance: ***Mortal Kombat Advance*** (2001) και για το Nintendo DS: ***Ultimate Mortal Kombat*** (2007).  Ενώ η έκδοση του σε iOS, επαναδημιουργήθηκε με γραφικά 3D, και κυκλοφόρησε από την Electronic Arts, το 2010. 

Σε γενικά γραμμές, το παιχνίδι έλαβε πολύ καλές κριτικές και θεωρείται ως ένα από τα καλύτερα της σειράς, ωστόσο, μερικές από τις κατοπινές εκδόσεις, δεν έλαβαν τις ίδιες καλές κριτικές, σε σύγκριση με την arcade. Το 2011, κυκλοφόρησε μία συλλογή, ονόματι, *[[Mortal Kombat Arcade Kollection]]*, το οποίο περιείχε κι αυτό το παιχνίδι, καθώς και το Mortal Kombat και το *[[Mortal Kombat II]]*. 

## Χαρακτήρες
Η έκδοση για arcade εμπεριέχει όλους τους playable χαρακτήρες από το *Mortal Kombat 3*: Cyrax, Liu Kang, Kabal, Kano, Kung Lao, Stryker, Jax Briggs, Nightwolf, Sektor, Shang Tsung, Sheeva, Sindel, Smoke, Sonya Blade και Sub-Zero. Επίσης επιστρέφουν ο αρχηγός και ο υπαρχηγός του *MK3*, ο Motaro και ο Shao Kahn.

Υπάρχουν τέσσερις επιπλέον χαρακτήρες με τους οποίους μπορείς να παίξεις από την αρχή: κάμποσοι χαρακτήρες νίντζα που ήταν στα πρώτα δύο παιχνίδια αλλά απουσίαζαν από το *Mortal Kombat 3* επιστρέφουν στο *Ultimate Mortal Kombat 3*, μαζί με την Kitana, την Jade, τον Reptile, και τον Scorpion στην πρωτότυπη έκδοση:ένας νέος Ultimate Kombat Kode προστέθηκε στην ενημέρωση 1.0 για να ενεργοποιηθούν η Mileena, ο Ermac και ο Κλασικός Sub-Zero ως μυστικοί χαρακτήρες.

## Παραπομπές


## Εξωτερικοί σύνδεσμοι
* (iOS remake)
*Ultimate Mortal Kombat 3 - The Mortal Kombat Wiki
*''UMK3'' at Mortal Kombat Online

Κατηγορία:Βιντεοπαιχνίδια του 1995
Κατηγορία:Arcade παιχνίδια
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Nintendo DS
Κατηγορία:Μετα-αποκαλυπτικά βιντεοπαιχνίδια
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια της Midway
Street Fighter Alpha 2

Το ***Street Fighter Alpha 2*** (ιαπωνικά: *ストリートファイターZERO 2*) (γνωστό και ως ***Street Fighter Zero 2***, Ιαπωνία/Ασία και Νότια Αμερική) είναι ένα βιντεοπαιχνίδι πάλης του 1996, το οποίο κυκλοφόρησε, αρχικά, για arcade, από την Capcom, η οποία το ανέπτυξε κιόλας. Ουσιαστικά, πρόκειται για σίκουελ και remake του παιχνιδιού, *[[Street Fighter Alpha]]*, το οποίο αποτελεί και πρίκουελ του *[[Street Fighter II: The World Warrior|Street Fighter II]]*, λαμβανομένου υπόψιν την πλοκή και το υπόβαθρο. Το παιχνίδι διαθέτει πληθώρα νέων χαρακτηριστικών, σε σχέση με το αρχικό παιχνίδι, όπως νέες επιθέσεις, νέα στάδια και τελειώματα.

Αργότερα, το παιχνίδι κυκλοφόρησε και σε οικιακές κονσόλες, οι οποίες έλαβαν κι αυτές θετικές κριτικές. Η αυθεντική κυκλοφορία του παιχνιδιού, έλαχε και κάποιες βραβεύσεις, στα βραβεία *Gamest* ονομάστηκε ως το καλύτερο βιντεοπαιχνίδι του 1996, ενώ το ίδιο ονομάστηκε και από το περιοδικό *[[Electronic Gaming Monthly]]*.

## Παραπομπές


## Πηγές
*
*

## Εξωτερικοί σύνδεσμοι
* Street Fighter Alpha 2 στο KLOV

Κατηγορία:Arcade παιχνίδια
Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του Game Boy Color
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του Sega Saturn
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια τοποθετημένα στο Χονγκ Κονγκ
Κάρλα Σόουζα

**Η Κάρλα Ολιβάρες Σούζα** (γεννημένη στις 11 Δεκεμβρίου, 1985) είναι μία Μεξικανή - Αμερικανίδα ηθοποιός. Είναι περισσότερο γνωστή για το ρόλο της ως Laurel Castillo στη νομική δραματική σειρά του ABC, *[[How to Get Away with Murder|Πώς να Γλιτώσεις με τη Δολοφονία]]*.

## Ξεκίνημα στη ζωή
Η Σούζα γεννήθηκε στην Πόλη του Μεξικού με πατέρα από τη Χιλή και μητέρα από το Μεξικό. Έζησε στο Aspen, Κολοράντο, μέχρι τα οκτώ της χρόνια. Σπούδασε υποκριτική στο Centro de Educación Artística, τη φημισμένη σχολή υποκριτικής που λειτουργεί από το μεγάλο μεξικάνικο μέσο ενημέρωσης, Televisa, στην Πόλη του Μεξικού. Έχει παρακολουθήσει επίσης μαθήματα σε μια σχολή υποκριτικής στη Γαλλία και ήταν μέρος μιας επαγγελματικής ομάδας θεάτρου που έκανε περιοδίες σε όλη τη χώρα. Εντάχθηκε σε μία από τα πιο γνωστές δραματικές σχολές στην πόλη του Λονδίνου (Central School of Speech and Drama), και αποφοίτησε με Bachelor of Arts στην Υποκριτική το 2008. Λίγο πριν ολοκληρωθούν οι σπουδές της, έλαβε το CCP βραβείο, που δίνεται στην πιο πολλά υποσχόμενη ηθοποιό στο Λονδίνο. Επιλέχθηκε επίσης να πάει στη Μόσχα, στη Ρωσία, με τον Anatoly Smilianski για εντατικά μαθήματα υποκριτικής. Στα 22 της, επέστρεψε στην Πόλη του Μεξικού και άρχισε να παίζει στην τηλεόραση και τον κινηματογράφο.

## Καριέρα
Το 2009, έκανε το ντεμπούτο της στη Μεξικανική τηλενουβέλα *Verano de amor*, που πρωταγωνιστεί η τραγουδίστρια Dulce Maria. Αργότερα πρωταγωνίστησε στα Μεξικάνικα σήριαλ *Los Héroes del Norte* και *La Clinica*. Στον κινηματογράφο συμμετείχε στο *Από Prada σε Nada*. το 2013, καθώς επίσης σε άλλες δύο επιτυχίες του box office, *Nosotros los Nobles* και *Οδηγίες Δεν Περιλαμβάνονται*. το 2014, η Souza μετακόμισε στο Λος Άντζελες για να ερμηνεύσει ρόλους στην αγγλική γλώσσα. Επιλέχθηκε να παίξει ως βασικός χαρακτήρας στη σειρά της Shonda Rhimes *[[How to Get Away with Murder|Πώς να Γλιτώσεις με τη Δολοφονία]]* στο ρόλο της Laurel Castillo, μιας φοιτήτριας της νομικής, απέναντι από τη Βαϊόλα Ντέιβις. το Φεβρουάριο του 2015, η Σόουζα εμφανίστηκε στο εξώφυλλο του Women's Health.

## Προσωπική ζωή
Η Σούζα είναι πολύγλωσση: μιλάει άπταιστα ισπανικά, αγγλικά και γαλλικά. Τον Δεκέμβριο του 2013, αρραβωνιάστηκε με τον Μάρσαλ Trenkmann. Το ζευγάρι παντρεύτηκε στην Καλιφόρνια τον Μάιο του 2014. Η Κάρλα έχει διπλή υπηκοότητα στο Μεξικό και τις Ηνωμένες Πολιτείες. Έδωσε μία ομιλία στο TEDx στη Leon, Guanajuato, στις 21 Μαρτίου του 2015. Αυτό είχε τίτλο "Γλυκά είναι τα Φρούτα που έρχονται από τις Αντιξοότητες". Έγινε η ομιλία με τις περισσότερες προβολές σε ισπανόφωνο TEDx με περισσότερες από ένα εκατομμύριο προβολές. 

## Φιλμογραφία

### Ταινία

## Αναφορές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Θιξοτροπία

**Θιξοτροπία** (*αγγλ.* Thixotropy) ονομάζεται η ιδιότητα ενός υλικού να ελαττώνεται σημαντικά το ιξώδες του ως ρευστού, όταν διαταράσσεται η ηρεμία του. Η ταχύτητα και η ένταση της μεταβολής εξαρτώνται, μεταξύ άλλων, από το ιξώδες του μέσου διασποράς, το μέγεθος των διαλυμένων σ' αυτό μεριδίων και από τη θερμοκρασία. Το αντίστροφο φαινόμενο ονομάζεται ρεοπηξία.

Το φαινόμενο της θιξοτροπίας παρουσιάζεται συχνά στη φύση. Για παράδειγμα στο πρωτόπλασμα των κυττάρων, στο μέλι (παρατηρείται μεγαλύτερη ρευστότητα όταν θερμανθεί) και σε ορισμένα εδάφη ή έλη, που περιέχουν άμμο ή γενικά λεπτόκοκκα μερίδια. Αυτά γίνονται ασταθή όταν αναδεύονται, παρά τη φαινομενικά σταθερή τους μορφή. Αν επιχειρήσει κάποιος να βαδίσει σ' αυτή την κινούμενη άμμο βυθίζεται, και κάθε προσπάθειά του να απομακρυνθεί τον βυθίζει περισσότερο, μέχρι η άνωση να εξισορροπήσει τον όγκο του σώματος που τελικά θα βυθιστεί.

Θιξοτροπία εμφανίζεται και έχει εφαρμογές σε ποικίλα υλικά που χρησιμοποιούνται, όπως βαφές, γαλακτώματα, κονιάματα, τρόφιμα και άλλα.

## Παραπομπές


Κατηγορία:Ιδιότητες της ύλης
Κατηγορία:Δυναμική ρευστών
Ντεφτέρ

Το ***ντεφτέρ*** (τουρκικά: *defter* στον ενικό και *defterler* στον πληθυντικό) ήταν είδος φορολογικού μητρώου και κτηματολογίου εντός της Οθωμανικής Αυτοκρατορίας.

Οι πληροφορίες που συγκεντρώνονταν ήταν δυνατό να ποικίλουν, ωστόσο το *ταχρίρ ντεφτερλερί* (τουρκικά: *tahrir defterleri*) συνήθως περιελάμβανε λεπτομέρειες αναφορικά με χωριά, κατοικίες, επικεφαλής νοικοκυριών (ενήλικες άνδρες και χήρες), εθνότητες/θρησκείες (καθώς αυτές ήταν δυνατό να επηρεάσουν την φορολόγηση ή απαλλαγή καταβολής φόρων), καθώς και χρήσεις γης. Το ντεφτέρ-ι χακανί ήταν κτηματολόγιο, το οποίο χρησιμοποιείτο, επίσης, για φορολογικούς σκοπούς. 

Κάθε πόλη διέθετε από ένα ντεφτέρ, καθώς και, συνήθως, έναν αξιωματούχο ή κάποιον με διοικητικό αξίωμα, ο οποίος θα εκτιμούσε κατά πόσο η κάθε πληροφορία θα έπρεπε να καταγράφεται. Ο αξιωματούχος ήταν, συνήθως, κάποιος μορφωμένος άνθρωπος ο οποίος είχε γνώση των κρατικών νόμων. Το ντεφτέρ χρησιμοποιείτο για την καταγραφή οικογενειακών αλληλεπιδράσεων, όπως ο γάμος και η κληρονομία.
Οι καταγραφές αυτές είναι χρήσιμες για τους ιστορικούς, καθώς τέτοιους είδους πληροφορίες επιτρέπουν την περαιτέρω κατανόηση του συστήματος ιδιοκτησίας γαιών μεταξύ των Οθωμανών. Αυτό είναι ιδιαίτερο χρήσιμο όταν επιχειρείται να γίνει μελέτη των καθημερινών υποθέσεων Οθωμανών πολιτών.

Ορισμένοι Οθωμανοί αξιωματούχοι οι οποίοι ήσαν υπεύθυνοι για τα συγκεκριμένα φορολογικά μητρώα ήσαν γνωστοί ως *[[ντεφτερντάρ]]* (τουρκικά: *defterdar*).

## Ετυμολογία

Ο όρος προέρχεται από την ελληνική λέξη *διφθέρα* η οποία είχε την έννοια του βιβλίου (οι σελίδες της οι οποίες αποτελούνταν από περγαμηνές από δέρμα κατσίκας, χρησιμοποιούνταν παράλληλα με τον πάπυρο ως μέσο γραφής στην Αρχαία Ελλάδα), ενώ υιοθετήθηκε από την αραβική γλώσσα υπό την μορφή *دفتر: νταφτάρ*, το οποίο σημαίνει βιβλίο, ενώ σαν αντιδάνειο πέρασε και στα νέα ελληνικά σαν *τεφτέρι*, που είναι το κατάστιχο, το λογιστικό βιβλίο.

Ο όρος *[[διφθερίτιδα]]*, η οποία είναι οξεία μεταδοτική ασθένεια η οποία προκαλείται από το *[[Corynebacterium diphtheriae]]* (βακίλλος Κλεμπς-Λόφφλερ), έχει κοινή προέλευση.

## Παραπομπές


Κατηγορία:Κυβέρνηση της Οθωμανικής Αυτοκρατορίας